ആളുകളെ ഞെട്ടിച്ച് നടുറോഡില് സിംഹം സൗദിയില് റോഡില് അലഞ്ഞ സിംഹത്തെ പിടികൂടി അല്ഖോബാര്: സൗദിയില് റോഡില് അലഞ്ഞുതിരിഞ്ഞ സിംഹത്തെ വന്യജീവി കേന്ദ്രം ഉദ്യോഗസ്ഥരെത്തി പിടികൂടി. അല് ഖോബാറിലെ അസീസിയിലെ അംവാജ് ഡിസ്ട്രിക്റ്റില് ബുധനാഴ്ചയാണ് സംഭവം. പ്രദേശത്തെ റോഡിലൂടെ ഒരു സിംഹം അലഞ്ഞു നടക്കുന്നതായി വിവരം ലഭിച്ചതിനെ തുടര്ന്നാണ് മൃഗഡോക്ടറുടെ മേല്നോട്ടത്തില് ദേശീയ വൈല്ഡ് ലൈഫ് ഡവലപ്മെന്റ് കേന്ദ്രത്തിലെ വിദഗ്ധര് സ്ഥലത്തെത്തി സിംഹത്തെ പിടികൂടിയത്.പ്രദേശവാസികള്ക്ക് യാതൊരു പ്രയാസങ്ങളുമുണ്ടാക്കാതെയാണ് സിംഹത്തെ കീഴ്പ്പെടുത്തിയത്. മുനിസിപ്പാലിറ്റി ഉദ്യോഗസ്ഥരും പൊലീസും സഹായത്തിനുണ്ടായിരുന്നു. മയക്കുമരുന്ന് കുത്തിവെപ്പ് നല്കിയ ശേഷം സിംഹത്തെ മൃഗസംരക്ഷണ കേന്ദ്രത്തിലേക്ക് മാറ്റി.